BRI ออกหุ้นกู้ใหม่ 2 ชุด ดอกเบี้ย 4-4.7% ขายสถาบัน-รายย่อย 18-22 พ.ค.นี้
BRI ออกหุ้นกู้ใหม่ 2 ชุด อายุ 2 ปี ชูดอกเบี้ย 4-4.7% เสนอขายสถาบัน-รายย่อย 18-19, 22 พ.ค.66 ผ่าน 4 สถาบันการเงิน  ระดมทุนซื้อที่ดินสำหรับพัฒนาโครงการใหม่ ฟาก “ทริส เรทติ้ง” จัดอันดับความน่าเชื่อถือ “BBB/Stable”
BRI ออกหุ้นกู้ใหม่ 2 ชุด อายุ 2 ปี ชูดอกเบี้ย 4-4.7% เสนอขายสถาบัน-รายย่อย 18-19, 22 พ.ค.66 ระดมทุนซื้อที่ดินสำหรับพัฒนาโครงการใหม่
15 พ.ค. 2566

นายสุรินทร์ สหชาติโภคานันท์ ประธานเจ้าหน้าที่บริหาร บริษัท บริทาเนีย จำกัด (มหาชน) หรือ BRI เปิดเผยว่า ทางบริทาเนียพร้อมเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ เสนอขายต่อผู้ลงทุนสถาบันและผู้ลงทุนทั่วไป (Public Offering) โดยหุ้นกู้ที่ออกจำหน่ายครั้งนี้แบ่งเป็น 2 ชุด ประกอบด้วย หุ้นกู้ชุดที่ 1 อายุ 2 ปี ครบกำหนดไถ่ถอนปี 2568 อัตราดอกเบี้ยคงที่ 4.00% ต่อปี และหุ้นกู้ชุดที่ 2 อายุ 3 ปี ครบกำหนดไถ่ถอนปี 2569 อัตราดอกเบี้ยคงที่ 4.70% ต่อปี จ่ายดอกเบี้ยทุก 3 เดือนตลอดอายุหุ้นกู้ ราคาเสนอขายหน่วยละ 1,000 บาท จองซื้อขั้นต่ำ 100,000 บาท และทวีคูณครั้งละ 100,000 บาท
ทั้งนี้บริษัทและหุ้นกู้ของบริษัทได้รับการจัดอันดับเครดิตความน่าเชื่อถือที่ระดับ “BBB” ด้วยแนวโน้มอันดับเครดิต “Stable” หรือ “คงที่” เมื่อวันที่ 24 เมษายน 2566 จากบริษัท ทริส เรทติ้ง จำกัด โดยจะเสนอขายระหว่างวันที่ 18 – 19 และวันที่ 22 พฤษภาคม 2566 และออกหุ้นกู้ในวันที่ 23 พฤษภาคม 2566
โดยบริษัทจะนำเงินที่ได้จากการเสนอขายหุ้นกู้ในครั้งนี้ไปใช้เป็นเงินทุนหมุนเวียนในการประกอบธุรกิจ ซื้อที่ดินเพื่อรองรับการพัฒนาโครงการใหม่เพื่อเสริมความแข็งแกร่งให้แก่บริษัท และชำระเงินกู้เดิมคืนให้กับบริษัทใหญ่ สำหรับผลการดำเนินงานในไตรมาส 1/2566 กลุ่มบริษัทสามารถสร้างยอดขาย (Presale) เท่ากับ 2,545 ล้านบาท และมียอดโอนกรรมสิทธิ์รวมกว่า 1,394 ล้านบาท (การโอนกรรมสิทธิ์อสังหาริมทรัพย์ของกลุ่มบริษัทและโครงการภายใต้กิจการร่วมค้า) มีรายได้รวมเท่ากับ 1,477 ล้านบาท และมีกำไรสุทธิอยู่ที่ 329 ล้านบาท
ทางด้านผู้จัดการการเสนอขายหุ้นกู้ กล่าวเพิ่มเติมว่า BRI เป็นผู้พัฒนาบ้านแนวราบภายใต้กลุ่ม ORIGIN ทั้งบ้านเดี่ยว บ้านซีรีส์ใหม่ ทาวน์โฮม ครอบคลุมผู้บริโภคทุกเซ็กเมนท์ ภายใต้ 4 แบรนด์หลัก ได้แก่ 1.เบลกราเวีย (Belgravia) บ้านเดี่ยวลักชัวรี 2.แกรนด์ บริทาเนีย (Grand Britania) บ้านเดี่ยวและบ้านแฝดระดับ High-End 3.บริทาเนีย (Britania) บ้านเดี่ยว บ้านแฝด และทาวน์โฮม ระดับ Mid-end และ 4.ไบรตัน (Brighton) บ้านแฝด และทาวน์โฮม ระดับเริ่มต้น (Entry)
โดย ณ สิ้นปี 2565 ที่ผ่านมา BRI พัฒนาโครงการมาแล้วทั้งสิ้น 30 โครงการ คิดเป็นมูลค่าโครงการสะสม 36,449 ล้านบาท และปี 2566 มีแผนเปิดโครงการทั้งหมด 20 โครงการ มูลค่าโครงการกว่า 22,500 ล้านบาท ทำให้กลุ่มผู้จัดการการจัดจำหน่ายหุ้นกู้เชื่อมั่นว่าการเสนอขายหุ้นกู้ของ BRI ทั้ง 2 ชุด จะได้รับการตอบรับที่ดีจากนักลงทุนที่มองหาบริษัทผู้ออกหุ้นกู้ที่มีความมั่นคง มีโครงการที่จับต้องได้และได้รับการพิสูจน์มาแล้วจากยอดขายโครงการต่างๆ และแผนการเปิดโครงการใหม่ที่ทำสถิติเติบโตแบบ All Time High ทุกปี ซึ่งน่าจะสร้างความมั่นใจให้กับนักลงทุนได้เป็นอย่างดี
สำหรับผู้ลงทุนที่สนใจสามารถศึกษารายละเอียดเพิ่มเติมได้ที่ www.sec.or.th หรือติดต่อผ่านผู้จัดการการจัดจำหน่ายหุ้นกู้ ดังนี้
ธนาคารกสิกรไทย จำกัด (มหาชน) (โดยบุคคลธรรมดาจองซื้อทางออนไลน์ผ่าน www.kasikornbank.com/kmyinvest ยกเว้นบุคคลสัญชาติต่างด้าว และนิติบุคคล สามารถจองซื้อผ่านสำนักงานใหญ่และสาขา) โทร. 02-888-8888 กด 819
ธนาคารกรุงไทย จำกัด (มหาชน) โทร. 02-111-1111 หรือจองซื้อทางออนไลน์ ผ่านแอปพลิเคชัน Krungthai Next หรือ ผ่าน Money Connect by Krungthai (https://moneyconnect.krungthai.com/)
ธนาคารซีไอเอ็มบี ไทย จำกัด (มหาชน) (โดยบุคคลธรรมดาสามารถจองซื้อทางออนไลน์ผ่าน Mobile Application – CIMB Thai Digital Banking ได้อีก 1 ช่องทาง) โทร. 02-626-7777
บริษัทหลักทรัพย์ หยวนต้า (ประเทศไทย) จำกัด โทร. 02-009-8351-56
สำหรับ BRI เป็นผู้พัฒนาบ้านจัดสรรภายใต้คอนเซปต์ CRAFT a life you love ดีที่สุดคือใช้ชีวิตในแบบที่รัก พัฒนาทั้งบ้านเดี่ยว บ้านซีรีส์ใหม่ ทาวน์โฮม ครอบคลุมผู้บริโภคทุกเซ็กเมนท์ ภายใต้ 4 แบรนด์หลัก ได้แก่ 1.เบลกราเวีย (Belgravia) บ้านเดี่ยวลักชัวรี ระดับราคา 20-50 ล้านบาท 2.แกรนด์ บริทาเนีย (Grand Britania) บ้านเดี่ยวและบ้านแฝดระดับ High-End ราคา 8-20 ล้านบาท 3.บริทาเนีย (Britania) บ้านเดี่ยว บ้านแฝด และทาวน์โฮม ระดับ Mid-end ราคา 4-8 ล้านบาท และ 4.ไบรตัน (Brighton) บ้านแฝด และทาวน์โฮม ระดับเริ่มต้น (Entry) ราคา 2.5-4 ล้านบาท โดย ณ สิ้นไตรมาสที่ 1 ปี 2566 พัฒนาโครงการมาแล้วทั้งสิ้น 31 โครงการ คิดเป็นมูลค่าโครงการสะสม 37,649 ล้านบาท